钦定古今图书集成/明伦汇编/氏族典/第213卷 > 《四川总志》 > 何休
## 钦定古今图书集成/明伦汇编/氏族典/第213卷 > 《四川总志》 > 何休

按《后汉书何休传》：“休字卲公，任城樊人也。父豹，少府。
休为人质朴讷口，而雅有心思，精研《六经》，世儒无及
者。以列卿子诏拜郎中，非其好也。辞病而去，不仕州
郡，进退必以礼。太傅陈蕃辟之，与参政事。蕃败，休坐
废锢，乃作《春秋公羊解》，诂覃思不窥门。十有七年。党
禁解，又辟司徒。群公表休道术深明，宜侍帷幄，幸臣
不悦之。”乃拜议郎，屡陈忠言。再迁谏议大夫。年五十
四，光和五年卒。